title: Decizia (UE) 2017/449 a Consiliului din 7 martie 2017 privind poziția care urmează să fie adoptată, în numele Uniunii Europene, în cadrul celei de a șaizecea sesiuni a Comisiei privind stupefiantele cu privire la modificarea tabelelor de substanțe anexate la Convenția unică asupra stupefiantelor din 1961, astfel cum a fost modificată prin Protocolul din 1972, și la Convenția asupra substanțelor psihotrope din 1971

text:
               15.3.2017

               RO

               Jurnalul Oficial al Uniunii Europene

               L 69/25

         DECIZIA (UE) 2017/449 A CONSILIULUI
   din 7 martie 2017
   privind poziția care urmează să fie adoptată, în numele Uniunii Europene, în cadrul celei de a șaizecea sesiuni a Comisiei privind stupefiantele cu privire la modificarea tabelelor de substanțe anexate la Convenția unică asupra stupefiantelor din 1961, astfel cum a fost modificată prin Protocolul din 1972, și la Convenția asupra substanțelor psihotrope din 1971
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 83 alineatul (1) coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Convenția unică a Organizației Națiunilor Unite (ONU) asupra stupefiantelor din 1961, astfel cum a fost modificată prin Protocolul din 1972 (denumită în continuare „Convenția asupra stupefiantelor”), a intrat în vigoare la 8 august 1975.

               (2)

               În temeiul articolului 3 din Convenția asupra stupefiantelor, Comisia privind stupefiantele poate decide să adauge substanțe în tabelele anexate la convenția menționată. Aceasta poate introduce modificări ale tabelelor numai în conformitate cu recomandările Organizației Mondiale a Sănătății (OMS), dar poate, de asemenea, să decidă să nu opereze modificările recomandate de OMS.

               (3)

               Convenția ONU asupra substanțelor psihotrope din 1971 (denumită în continuare „Convenția asupra substanțelor psihotrope”) a intrat în vigoare la 16 august 1976.

               (4)

               În temeiul articolului 2 din Convenția asupra substanțelor psihotrope, Comisia privind stupefiantele poate decide să adauge sau să elimine substanțe din tabelele anexate la convenția menționată, pe baza recomandărilor OMS. Aceasta dispune de o vastă putere de apreciere în ceea ce privește luarea în considerare a condițiilor economice, sociale, juridice, administrative și a altor factori, dar nu poate acționa în mod arbitrar.

               (5)

               Modificările aduse tabelelor anexate la ambele convenții au efecte directe asupra domeniului de aplicare a dreptului Uniunii în domeniul controlului drogurilor. Decizia-cadru 2004/757/JAI a Consiliului (1) se aplică substanțelor enumerate în tabelele anexate la Convenția asupra stupefiantelor și la Convenția asupra substanțelor psihotrope. Decizia 2005/387/JAI a Consiliului (2) nu se aplică substanțelor enumerate în tabelele anexate la Convenția asupra stupefiantelor sau la Convenția asupra substanțelor psihotrope. Așadar, orice modificare a tabelelor anexate la convențiile menționate este încorporată direct în normele comune ale Uniunii.

               (6)

               Cu ocazia celei de a șaizecea sesiuni care urmează să se desfășoare în perioada 13-17 martie 2017 la Viena, Comisia privind stupefiantele ar trebui să decidă cu privire la adăugarea a zece noi substanțe în tabelele anexate la convenții.

               (7)

               Uniunea nu este parte la convențiile ONU în cauză. Aceasta are statut de observator în cadrul Comisiei privind stupefiantele, în cadrul căreia, în prezent, 12 state membre sunt membre cu drept de vot. Prin urmare, este necesar ca statele membre să exprime poziția Uniunii cu privire la modificarea tabelelor de substanțe anexate la Convenția privind stupefiantele și la Convenția asupra substanțelor psihotrope.

               (8)

               Poziția care urmează să fie adoptată în numele Uniunii în cadrul următoarei sesiuni a Comisiei privind stupefiantele se referă numai la modificarea tabelelor de substanțe în conformitate cu convențiile. Alte aspecte decât modificarea tabelelor de substanțe nu fac obiectul prezentei decizii și vor fi gestionate de statele membre prin coordonare în marja sesiunii Comisiei privind stupefiantele, după caz. Prezenta decizie nu aduce atingere delimitării competențelor între Uniune și statele membre cu privire la alte aspecte legate de convenții.

               (9)

               La 2 decembrie 2016, OMS a recomandat secretarului general al ONU să se adauge două noi substanțe în tabelul I anexat la Convenția asupra stupefiantelor și opt noi substanțe în tabelul II anexat la Convenția asupra substanțelor psihotrope.

               (10)

               În conformitate cu evaluarea efectuată de Comitetul de experți privind dependența de droguri al OMS (denumit în continuare „Comitetul de experți”), substanța U-47700 [3,4-dicloro-N-(2-dimetilamino-ciclohexil)-N-metil-benzamidă] este un compus susceptibil să antreneze dependență și efecte nefaste similare celor ale opioidelor controlate cum ar fi morfina și substanța AH-7921, care sunt incluse în tabelul I anexat la Convenția asupra stupefiantelor. Substanța nu are o utilizare terapeutică înregistrată, iar utilizarea acesteia a provocat decese. Există suficiente dovezi care să indice că se face sau este probabil să se facă abuz de această substanță și că aceasta poate deveni o problemă de sănătate publică și socială care să justifice plasarea substanței sub control internațional. În consecință, OMS recomandă ca U-47700 să fie introdusă în tabelul I anexat la Convenția asupra stupefiantelor.

               (11)

               U-47700 este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. U-47700 a fost detectată în 14 state membre. Substanța a fost vândută liber pe piață. Aceasta a fost asociată cu evenimente adverse grave, inclusiv decese, și a făcut obiectul unei alerte în materie de sănătate publică prin sistemul de alertă timpurie al Uniunii.

               (12)

               Prin urmare, statele membre ar trebui să adopte poziția în sensul adăugării substanței U-47700 în tabelul I anexat la Convenția asupra stupefiantelor.

               (13)

               În conformitate cu evaluarea efectuată de Comitetul de experți, substanța butirfentanil {N-fenil-N-[1-(2-feniletil)-4-piperidinil]butanamidă} este un compus susceptibil să antreneze dependență și efecte nefaste similare cu cele ale opioidelor controlate cum ar fi morfina și fentanilul, care sunt incluse în tabelul I anexat la Convenția privind stupefiantele. De asemenea, substanța poate fi transformată în fentanil. Substanța nu are o utilizare terapeutică înregistrată, iar utilizarea acesteia a provocat decese. Există suficiente dovezi care să indice că se face sau este probabil să se facă abuz de această substanță și că aceasta poate constitui o problemă de sănătate publică și socială care să justifice plasarea substanței sub control internațional. În consecință, OMS recomandă ca substanța butirfentanil să fie introdusă în tabelul I anexat la Convenția asupra stupefiantelor.

               (14)

               Substanța butirfentanil este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța butirfentanil a fost detectată în șase state membre. Substanța a fost vândută liber pe piață. Aceasta a fost asociată cu evenimente adverse grave, fiind inclusiv detectată în cel puțin un caz de deces, și a făcut obiectul unei alerte în materie de sănătate publică prin sistemul de alertă timpurie al Uniunii.

               (15)

               Prin urmare, statele membre ar trebui să adopte poziția în sensul adăugării substanței butirfentanil în tabelul I anexat la Convenția asupra stupefiantelor.

               (16)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța 4-Metiletcatinonă sau 4-MEC [2-(etilamino)-1-(4-metilfenil) propan-1-onă] pentru sănătatea publică și pentru societate este substanțial. Substanța 4-MEC nu are o utilizare terapeutică înregistrată. Comitetul de experți constată că substanța 4-MEC are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de substanța 4-MEC și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța 4-MEC să fie introdusă în tabelul II anexat la Convenția asupra substanțelor psihotrope.

               (17)

               Substanța 4-MEC este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța 4-MEC a fost detectată în 19 state membre. Substanța se vindea liber pe piață. Aceasta a fost asociată cu un număr mic de evenimente adverse grave, inclusiv decese.

               (18)

               Prin urmare, statele membre ar trebui să adopte poziția în sensul adăugării substanței 4-MEC în tabelul II anexat la Convenția asupra substanțelor psihotrope.

               (19)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța etilonă [1-(2H-1,3-benzodioxol-5-il)-2-(etilamino)propan-1-onă] pentru sănătatea publică și pentru societate este substanțial. Etilona nu are o utilizare terapeutică înregistrată. Comitetul de experți constată că etilona [1-(2H-1,3-benzodioxol-5-il)-2-(etilamino)propan-1-onă] are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de etilonă și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța etilonă să fie introdusă în tabelul II anexat la Convenția asupra substanțelor psihotrope.

               (20)

               Substanța etilonă este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța etilonă a fost detectată în 19 state membre. Substanța se vindea liber pe piață. Aceasta a fost asociată cu un număr mic de evenimente adverse grave, inclusiv decese.

               (21)

               Prin urmare, statele membre ar trebui să adopte poziția în sensul adăugării substanței etilonă în tabelul II anexat la Convenția asupra substanțelor psihotrope.

               (22)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța pentedronă sau α-Metilaminovalerofenonă (2-(metilamino)-1-fenilpentan-1-onă) pentru sănătatea publică și pentru societate este substanțial. Pentedrona nu are o utilizare terapeutică înregistrată. Comitetul de experți constată că pentedrona are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de pentedronă și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța pentedronă să fie introdusă în tabelul II anexat la Convenția asupra substanțelor psihotrope.

               (23)

               Substanța pentedronă este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța pentedronă a fost detectată în 18 state membre. Substanța se vindea liber pe piață. Aceasta a fost asociată cu un număr mic de evenimente adverse grave, inclusiv decese.

               (24)

               Prin urmare, statele membre ar trebui să adopte poziția în sensul adăugării substanței pentedronă în tabelul II anexat la Convenția asupra substanțelor psihotrope.

               (25)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța etilfenidat sau EPH [acetat de etil-fenil-(piperidin-2-il)] pentru sănătatea publică și pentru societate este substanțial. Substanța etilfenidat nu are o utilizare terapeutică înregistrată. Comitetul de experți constată că această substanță are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de substanța etilfenidat și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța etilfenidat să fie introdusă în tabelul II anexat la Convenția asupra substanțelor psihotrope.

               (26)

               Substanța etilfenidat este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța etilfenidat a fost detectată în 13 state membre. Substanța se vindea liber pe piață. Substanța a fost asociată cu evenimente adverse grave, inclusiv infecții ale țesuturilor moi și decese. Infecțiile țesuturilor moi în urma injectării au făcut obiectul unei alerte în materie de sănătate publică prin sistemul de alertă timpurie al Uniunii Europene.

               (27)

               Prin urmare, statele membre ar trebui să adopte poziția în sensul adăugării substanței etilfenidat în tabelul II anexat la Convenția asupra substanțelor psihotrope.

               (28)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța MPA sau metiopropamină [N-metil-1-(tiofen-2-il)propan-2-amină] pentru sănătatea publică și pentru societate este substanțial. MPA nu are o utilizare terapeutică înregistrată. Comitetul de experți constată că această substanță are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de substanța MPA și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța metiopropamină să fie introdusă în tabelul II anexat la Convenția asupra substanțelor psihotrope.

               (29)

               Substanța MPA este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța MPA a fost detectată în 17 state membre. Substanța se vindea liber pe piață. Aceasta a fost asociată cu evenimente adverse grave, inclusiv decese.

               (30)

               Prin urmare, statele membre ar trebui să adopte poziția în sensul adăugării substanței metiopropamină în tabelul II anexat la Convenția ONU asupra substanțelor psihotrope.

               (31)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța MDMB-CHMICA (metil N-{[1-(ciclohexilmetil)-1H-indol-3-il]carbonil}-3-metil-L-valinat) pentru sănătatea publică și pentru societate este substanțial. MDMB-CHMICA nu are o utilizare terapeutică înregistrată. Comitetul de experți constată că MDMB-CHMICA are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de substanța MDMB-CHMICA și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța MDMB-CHMICA să fie introdusă în tabelul II anexat la Convenția asupra substanțelor psihotrope.

               (32)

               În conformitate cu evaluarea riscurilor efectuată de Observatorul European pentru Droguri și Toxicomanie realizată în temeiul articolului 6 alineatele (2), (3) și (4) din Decizia 2005/387/JAI și prezentată Comisiei și Consiliului la 28 iulie 2016, acțiunea puternică a MDMB-CHMICA și cantitățile foarte variabile de compus în drogurile legale (legal high) prezintă un risc ridicat de toxicitate acută. Opt state membre au raportat un total de 28 de decese și 25 de cazuri de intoxicație acută asociate cu MDMB-CHMICA. În consecință, la 31 august 2016, Comisia a adoptat o propunere ca MDMB-CHMICA să facă obiectul unor măsuri de control la nivelul întregii Uniuni.

               (33)

               Prin urmare, statele membre ar trebui să adopte poziția în sensul adăugării substanței MDMB-CHMICA în tabelul II anexat la Convenția asupra substanțelor psihotrope.

               (34)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța 5F-APINACA sau 5F-AKB-48 (N-(adamantan-1-il)-1-(5-fluoropentil)-1H-indazol-3-carboxamidă) pentru sănătatea publică și pentru societate este substanțial. Substanța nu are o utilizare terapeutică înregistrată. Comitetul de experți constată că 5F-APINACA are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope. Comitetul de experți consideră că există suficiente dovezi că se face sau este probabil să se facă abuz de substanța 5F-APINACA și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța 5F-APINACA să fie introdusă în tabelul II anexat la Convenția asupra substanțelor psihotrope.

               (35)

               Substanța 5F-APINACA este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța 5F-APINACA a fost detectată în 23 de state membre. Substanța se vindea liber pe piață. Aceasta a fost asociată cu evenimente adverse grave, inclusiv decese.

               (36)

               Prin urmare, statele membre ar trebui să adopte poziția în sensul adăugării substanței 5F-APINACA în tabelul II anexat la Convenția ONU asupra substanțelor psihotrope.

               (37)

               În conformitate cu evaluarea efectuată de Comitetul de experți, gradul de risc pe care îl prezintă abuzul de substanța XLR-11 [1-(5-fluoropentil)-1H-indol-3-il](2,2,3,3-tetrametilciclopropil)metanonă pentru sănătatea publică și pentru societate este substanțial. XLR-11 nu are o utilizare terapeutică înregistrată. Comitetul de experți constată că XLR-11 are un potențial de abuz similar și efecte adverse similare cu cele ale substanțelor din tabelul II anexat la Convenția asupra substanțelor psihotrope, cum ar fi JWH-018 și AM-2201. Comitetul de experți consideră că există suficiente dovezi că se face sau este probabil să se facă abuz de substanța XLR-11 și, prin urmare, aceasta constituie o problemă de sănătate publică și socială care justifică plasarea substanței sub control internațional. Prin urmare, OMS recomandă ca substanța XLR-11 să fie introdusă în tabelul II anexat la Convenția asupra substanțelor psihotrope.

               (38)

               Substanța XLR-11 este monitorizată de către Observatorul European pentru Droguri și Toxicomanie ca nouă substanță psihoactivă în conformitate cu Decizia 2005/387/JAI. Substanța XLR-11 a fost detectată în 17 state membre. Substanța se vindea liber pe piață. Aceasta a fost asociată cu un mic număr de evenimente adverse grave, fiind inclusiv detectată în cel puțin un caz de deces, și a făcut obiectul unei alerte în materie de sănătate publică prin sistemul de alertă timpurie al Uniunii.

               (39)

               Prin urmare, statele membre ar trebui să adopte poziția în sensul adăugări substanței XLR-11 în tabelul II anexat la Convenția asupra substanțelor psihotrope.

               (40)

               Danemarca are obligații în temeiul Deciziei-cadru 2004/757/JAI și al Deciziei 2005/387/JAI și, prin urmare, participă la adoptarea și aplicarea prezentei decizii.

               (41)

               Irlanda are obligații în temeiul Deciziei-cadru 2004/757/JAI și al Deciziei 2005/387/JAI și, prin urmare, participă la adoptarea și aplicarea prezentei decizii.

               (42)

               Regatul Unit nu are obligații în temeiul Deciziei-cadru 2004/757/JAI și al Deciziei 2005/387/JAI și, prin urmare, nu participă la adoptarea și aplicarea prezentei decizii, nu are obligații în temeiul acesteia și nu i se aplică,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii de către statele membre în cadrul Comisiei privind stupefiantele din 13-17 martie 2017, când organismul în cauză este invitat să adopte decizii privind adăugarea unor substanțe în tabelele anexate la Convenția unică a Organizației Națiunilor Unite asupra stupefiantelor din 1961, astfel cum a fost modificată prin Protocolul din 1972, și la Convenția Organizației Națiunilor Unite asupra substanțelor psihotrope din 1971, la cea de a șaizecea sesiune, corespunde anexei la prezenta decizie.
   Poziția este exprimată de statele membre care sunt membre ale Comisiei privind stupefiantele, acționând împreună în interesul Uniunii.
   Articolul 2
   Prezenta decizie se adresează statelor membre în conformitate cu tratatele.

      Adoptată la Bruxelles, 7 martie 2017.

            Pentru Consiliu

            Președintele

         L. GRECH

      (1)  Decizia-cadru 2004/757/JAI a Consiliului din 25 octombrie 2004 de stabilire a dispozițiilor minime privind elementele constitutive ale infracțiunilor și sancțiunile aplicabile în domeniul traficului ilicit de droguri (JO L 335, 11.11.2004, p. 8).

      (2)  Decizia 2005/387/JAI a Consiliului din 10 mai 2005 privind schimbul de informații, evaluarea riscurilor și controlul noilor substanțe psihoactive (JO L 127, 20.5.2005, p. 32).

      ANEXĂ
      Poziția care urmează să fie adoptată de statele membre care sunt membre ale Comisiei privind stupefiantele, acționând împreună în interesul Uniunii, în cadrul celei de a șaizecea sesiuni a Comisiei privind stupefiantele din 13-17 martie 2017 cu privire la modificarea domeniului de aplicare al controlului substanțelor:

                  1.

                  Substanța U-47700 urmează să fie inclusă în tabelul I din Convenția unică privind stupefiantele din 1961, astfel cum a fost modificată prin Protocolul din 1972.

                  2.

                  Substanța butirfentanil urmează să fie inclusă în tabelul I din Convenția unică privind stupefiantele din 1961, astfel cum a fost modificată prin Protocolul din 1972.

                  3.

                  Substanța 4-MEC (4-Metiletcatinonă) urmează să fie inclusă în tabelul II din Convenția asupra substanțelor psihotrope din 1971.

                  4.

                  Substanța etilonă urmează să fie inclusă în tabelul II din Convenția asupra substanțelor psihotrope din 1971.

                  5.

                  Substanța pentedronă (α-Metilaminovalerofenonă) urmează să fie inclusă în tabelul II din Convenția asupra substanțelor psihotrope din 1971.

                  6.

                  Substanța etilfenidat (EPH) urmează să fie inclusă în tabelul II din Convenția asupra substanțelor psihotrope din 1971.

                  7.

                  Substanța MPA (metiopropamină) urmează să fie inclusă în tabelul II din Convenția asupra substanțelor psihotrope din 1971.

                  8.

                  Substanța MDMB-CHMICA urmează să fie inclusă în tabelul II din Convenția asupra substanțelor psihotrope din 1971.

                  9.

                  Substanța 5F-APINACA (5F-AKB48) urmează să fie inclusă în tabelul II din Convenția asupra substanțelor psihotrope din 1971.

                  10.

                  Substanța XLR-11 urmează să fie inclusă în tabelul II din Convenția asupra substanțelor psihotrope din 1971.


title: Decizia (UE) 2016/1224 a Consiliului din 18 iulie 2016 privind încheierea unui protocol la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Ungariei, Republicii Malta, Republicii Polone, Republicii Slovenia și Republicii Slovace la Uniunea Europeană

text:
               28.7.2016

               RO

               Jurnalul Oficial al Uniunii Europene

               L 202/1

         DECIZIA (UE) 2016/1224 A CONSILIULUI
   din 18 iulie 2016
   privind încheierea unui protocol la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Ungariei, Republicii Malta, Republicii Polone, Republicii Slovenia și Republicii Slovace la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (6) litera (a) și cu articolul 218 alineatul (8),
   având în vedere Actul de aderare din 2003, în special articolul 6 alineatul (2),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Protocolul la Acordul de asociere euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Libaneză, pe de altă parte (denumit în continuare „protocolul”), a fost semnat în numele Uniunii și al statelor membre ale acesteia la data de 1 aprilie 2015.

               (2)

               Protocolul ar trebui aprobat,

         ADOPTĂ PREZENTA DECIZIE:
   Articolul 1
   Protocolul la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Republica Ungaria, Republicii Malta, Republicii Polone, Republicii Slovenia și Republicii Slovace la Uniunea Europeană, se aprobă în numele Uniunii și al statelor membre ale acesteia (1).
   Articolul 2
   Președintele Consiliului efectuează, în numele Uniunii, următoarea notificare:

      „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia și, începând cu data respectivă, exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» sau la «Comunitate» în textul acordului euro-mediteraneean și al protocolului se interpretează, după caz, ca trimiteri la «Uniunea Europeană» sau la «Uniune».”

   Articolul 3
   Prezenta decizie intră în vigoare la data adoptării.

      Adoptată la Bruxelles, 18 iulie 2016.

            Pentru Consiliu

            Președintele

         F. MOGHERINI

      (1)  Protocolul este atașat la decizia privind semnarea sa.


title: 2009/124/CE: Decizia Comisiei din 4 februarie 2009 privind numirea de membri reprezentanți ai sectorului privat în grupul de experți în materie de prețuri de transfer, denumit Forumul mixt pentru prețurile de transfer

text:
               13.2.2009

               RO

               Jurnalul Oficial al Uniunii Europene

               L 42/18

      DECIZIA COMISIEI

   din 4 februarie 2009
   privind numirea de membri reprezentanți ai sectorului privat în grupul de experți în materie de prețuri de transfer, denumit Forumul mixt pentru prețurile de transfer
   (2009/124/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2007/75/CE a Comisiei din 22 decembrie 2006 de stabilire a unui grup de experți privind prețurile de transfer (1) care să consilieze Comisia cu privire la chestiuni legate de prețurile de transfer, în special articolul 4,
   având în vedere cererea de candidaturi pentru numirea membrilor reprezentanți ai sectorului întreprinderilor și a președintelui Forumului mixt pentru prețurile de transfer, publicată la 22 decembrie 2006 pe pagina de internet a Direcției Generale Impozitare și Uniune Vamală,
   având în vedere Decizia 2007/233/CE a Comisiei din 12 aprilie 2007 privind numirea de membri reprezentanți ai sectorului privat în Forumul mixt pentru prețurile de transfer, grup de experți în materie de prețuri de transfer (2) pentru o perioadă de doi ani care poate fi prelungită,
   întrucât:

               (1)

               În conformitate cu articolul 4 din Decizia 2007/75/CE, Comisia numește un președinte și maximum cincisprezece experți din sectorul privat cu experiență și competențe în materie de prețuri de transfer.

               (2)

               Mandatul membrilor reprezentanți ai sectorului privat în cadrul Forumului mixt pentru prețurile de transfer expiră la 28 februarie 2009. Este, prin urmare, necesar să se numească un înlocuitor pentru unul dintre membri și să se reînnoiască mandatul președintelui și mandatele celorlalți membri.

               (3)

               Membrii Forumului mixt pentru prețurile de transfer trebuie să fie numiți pentru o perioadă de doi ani începând cu data de 1 martie 2009,

         DECIDE:
   Articolul 1
   Comisia numește pentru o perioadă de doi ani 15 membri reprezentanți ai sectorului privat și un președinte în cadrul grupului de experți denumit Forumul mixt pentru prețurile de transfer. Numele acestora sunt menționate în anexă.
   Articolul 2
   Prezenta decizie intră în vigoare la 1 martie 2009.

      Adoptată la Bruxelles, 4 februarie 2009.

            Pentru Comisie

         Robert VERRUE

            Director general pentru impozitare și uniune vamală

      (1)  JO L 32, 6.2.2007, p. 189.

      (2)  JO L 100, 17.4.2007, p. 25.

      ANEXĂ
      Președinte, mandat reînnoit
      Bruno GIBERT

         Membri reprezentanți ai sectorului privat

      Membri, mandat reînnoit
      Dirk VAN STAPPEN
      Isabel VERLINDEN
      Svetla MARINOVA
      Werner STUFFER
      Heinz-Klaus KROPPEN
      Kennet PETTERSSON
      Sabine WAHL
      Guglielmo MAISTO
      Guy KERSCH
      Theo KEIJZER
      Monique VAN HERKSEN
      Eduardo GRACIA
      Michael SUFRIN
      Nicholas DEE
      Membru nou
      Andrea BONZANO


title: Decizia Comitetului executiv din 28 aprilie 1999 privind comerțul ilegal cu arme de foc [SCH/Com-ex (99) 10]

text:
Anunţ juridic important

|

41999D0010

Official Journal L 239 , 22/09/2000 P. 0469 - 0473 Ediţie specială în limba cehă Chapter 19 Volume 02 P. 422  - 426 Ediţie specială în limba estonă Chapter 19 Volume 02 P. 422  - 426 Ediţie specială în limba maghiară Chapter 19 Volume 02 P. 422  - 426 Ediţie specială în limba lituaniană Chapter 19 Volume 02 P. 422  - 426 Ediţie specială în limba letonă Chapter 19 Volume 02 P. 422  - 426 Ediţie specială în limba malteză Chapter 19 Volume 02 P. 422  - 426 Ediţie specială în limba polonă Chapter 19 Volume 02 P. 422  - 426 Ediţie specială în limba slovacă Chapter 19 Volume 02 P. 422  - 426 Ediţie specială în limba slovenă Chapter 19 Volume 02 P. 422  - 426

		19990428Decizia Comitetului executivdin 28 aprilie 1999privind comerțul ilegal cu arme de foc[SCH/Com-ex (99) 10]COMITETUL EXECUTIV,având în vedere articolul 132 din Convenția de punere în aplicare a Acordului Schengen,având în vedere articolul 9 din convenția menționată anterior,DECIDE:În continuare, părțile contractante trebuie să își trimită reciproc în fiecare an, până la 31 iulie, datele anuale naționale pentru anul precedent cu privire la comerțul ilegal cu arme de foc, pe baza tabelului comun de centralizare a datelor statistice, anexat la documentul SCH/I-ar (98) 32.Luxemburg, 28 aprilie 1999.PreședinteleC. H. Schapper--------------------------------------------------19990428SCH/Com-ex (99) 10ANEXĂ+++++ TIFF ++++++++++ TIFF ++++++++++ TIFF ++++++++++ TIFF +++++Țara de origine (1) a armelor de foc confiscate în perioada de la … la … (*)State SchengenState care nu fac parte din Acordul SchengenCategoria AB 1 RevolvereB 2 Arme de foc cu țeavă lungăCategoria BTotal:Categoria CCategoria DTotal:Categoria X(1)Țara de origine ≠ țara de fabricație.(*)Factorii deosebiți care afectează datele ar trebui menționați separat, nu în tabel (cum ar fi 1000 de arme de foc confiscate într-o singură misiune în special, confiscările frecvente ale unui anumit tip de armă de foc).3. Mijloace de transport folosite pentru armele confiscate pe perioada de la … la …(1)(exprimate în procente)Vehicul greu de marfăTrenAutobuzAutomobilAvionVaporColet poștalCategoria AB 1 RevolvereCategoria BB 2 Arme de foc cu țeavă lungăCategoria CCategoria DCategoria X(*)Factorii deosebiți care afectează datele ar trebui menționați separat, nu în tabel (cum ar fi 1000 de arme de foc confiscate într-o singură misiune, și în special confiscările frecvente ale unui anumit tip de armă de foc).4. Principalele căi de contrabandă pentru armele de foc confiscate în perioada de la … la …(*)(Se indică cele mai frecvent folosite trei căi pe fiecare categorie)Țara de origine (1)Țara de tranzitȚara de confiscare1.Categoria A2.3.1.2.B 1 Revolvere3.Categoria B1.B 2 Arme de foc cu țeavă lungă2.3.1.2.Categoria C3.1.2.Categoria D3.1.Categoria X2.3.(1)Țara de origine ≠ țara de fabricație.(*)Factorii deosebiți care afectează datele ar trebui menționați separat, nu în tabel (cum ar fi 1000 de arme de foc confiscate într-o singură misiune, și în special confiscările frecvente ale unui anumit tip de armă de foc).--------------------------------------------------


title: Decizia (UE) 2017/225 a Consiliului din 7 februarie 2017 privind încheierea, în numele Uniunii, a Acordului dintre Uniunea Europeană și Tuvalu privind exonerarea de obligația de a deține viză de scurtă ședere

text:
               10.2.2017

               RO

               Jurnalul Oficial al Uniunii Europene

               L 35/1

         DECIZIA (UE) 2017/225 A CONSILIULUI
   din 7 februarie 2017
   privind încheierea, în numele Uniunii, a Acordului dintre Uniunea Europeană și Tuvalu privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii, un acord cu Tuvalu privind exonerarea de obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2016/1342 a Consiliului (2), acordul a fost semnat și se aplică cu titlu provizoriu de la 1 iulie 2016.

               (3)

               Prin acord s-a instituit un comitet mixt de experți pentru gestionarea acordului. Uniunea urmează să fie reprezentată în cadrul acestui comitet mixt de către Comisie, care ar trebui să fie asistată de reprezentanții statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Tuvalu privind exonerarea de obligația de a deține viză de scurtă ședere.
   Articolul 2
   Președintele Consiliului efectuează, în numele Uniunii, notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanții statelor membre, reprezintă Uniunea în cadrul comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 7 februarie 2017.

            Pentru Consiliu

            Președintele

         L. GRECH

      (1)  Aprobarea din 1 decembrie 2016.

      (2)  Decizia (UE) 2016/1342 a Consiliului din 24 iunie 2016 privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Tuvalu privind exonerarea de obligația de a deține viză de scurtă ședere (JO L 213, 6.8.2016, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia (PESC) 2017/347 a Consiliului din 27 februarie 2017 de prelungire a mandatului Reprezentantului Special al Uniunii Europene în Bosnia și Herțegovina

text:
               28.2.2017

               RO

               Jurnalul Oficial al Uniunii Europene

               L 50/70

         DECIZIA (PESC) 2017/347 A CONSILIULUI
   din 27 februarie 2017
   de prelungire a mandatului Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 19 ianuarie 2015, Consiliul a adoptat Decizia (PESC) 2015/77 (1) de numire a domnului Lars-Gunnar WIGEMARK în calitate de Reprezentant Special al Uniunii Europene (RSUE) în Bosnia și Herțegovina (BiH). Mandatul RSUE urmează să expire la 28 februarie 2017.

               (2)

               Mandatul RSUE ar trebui să fie prelungit pentru o perioadă suplimentară de 16 luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Lars-Gunnar WIGEMARK în calitatea de RSUE în Bosnia și Herțegovina (BiH) se prelungește până la 30 iunie 2018. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   (1)   Mandatul RSUE se bazează pe următoarele obiective ale politicii Uniunii în BiH:

               (a)

               progresul continuu în ceea ce privește procesul de stabilizare și de asociere;

               (b)

               un stat BiH stabil, viabil, pașnic, multietnic și unitar, care cooperează pașnic cu vecinii; și

               (c)

               asigurarea faptului că BiH este angajată în mod ireversibil pe calea aderării la Uniune.

         (2)   Uniunea va continua, de asemenea, să sprijine punerea în aplicare a Acordului-cadru general pentru pace (ACGP) în BiH.
   Articolul 3
   Mandat
   În vederea realizării obiectivelor de politică, mandatul RSUE constă în:

               (a)

               oferirea de consiliere din partea Uniunii și facilitarea procesului politic, în special prin promovarea dialogului între diferitele niveluri de guvernare;

               (b)

               asigurarea consecvenței și coerenței acțiunilor Uniunii;

               (c)

               facilitarea progreselor cu privire la prioritățile politice, economice și europene, în special prin încurajarea punerii în aplicare a mecanismului de coordonare privind chestiunile legate de UE și continuarea punerii în aplicare a Agendei de reformă;

               (d)

               monitorizarea și consilierea autorităților executive și legislative la toate nivelurile de guvernare din BiH și menținerea unor contacte strânse cu autoritățile și cu partidele politice din BiH;

               (e)

               asigurarea punerii în aplicare a eforturilor Uniunii în toate activitățile din domeniul statului de drept și al reformei sectorului de securitate, promovarea unei coordonări generale a eforturilor Uniunii și orientarea acestora la nivelul politicii locale pentru combaterea criminalității organizate și a corupției, precum și a terorismului și, în acest context, oferirea de evaluări și consultanță ÎR și Comisiei, după caz;

               (f)

               oferirea de susținere în vederea consolidării și sporirii eficacității interfeței dintre justiția penală și poliția din Bosnia și Herțegovina, precum și pentru inițiative ce vizează consolidarea eficienței și imparțialității instituțiilor judiciare, în special a dialogului structurat în domeniul justiției;

               (g)

               fără a aduce atingere lanțului de comandă militară, oferirea de consiliere politică comandantului forței UE privind aspectele militare cu dimensiune politică locală, în special operațiunile sensibile și privind relațiile cu autoritățile locale și cu mass-media locale și participarea la consultări privind revizuirea strategică a EUFOR/ALTHEA; consultarea comandantului forțelor UE înaintea oricărei acțiuni politice care poate avea un impact asupra securității și coordonarea referitoare la adresarea de mesaje coerente către autoritățile locale și alte organizații internaționale;

               (h)

               coordonarea și punerea în aplicare a eforturilor de comunicare ale Uniunii privind chestiunile referitoare la UE, în relațiile cu publicul din BiH;

               (i)

               promovarea procesului de integrare în UE prin intermediul diplomației publice orientate și prin activități desfășurate de UE în scopul asigurării unei înțelegeri și unui sprijin mai ample din partea publicului din BiH cu privire la chestiuni referitoare la UE, inclusiv prin intermediul implicării actorilor din societatea civilă locală;

               (j)

               contribuții la dezvoltarea și consolidarea respectării drepturilor omului și a libertăților fundamentale în BiH, în conformitate cu politica UE în domeniul drepturilor omului și cu liniile directoare ale UE privind drepturile omului;

               (k)

               îndemnarea autorităților competente ale BiH să coopereze pe deplin cu Tribunalul Penal Internațional pentru Fosta Iugoslavie (TPII);

               (l)

               în conformitate cu procesul de integrare în UE, activități de consiliere, sprijin, facilitare și monitorizare a dialogului politic cu privire la schimbările constituționale și legislative relevante;

               (m)

               menținerea unor contacte și consultări strânse cu Înaltul Reprezentant în BiH și cu alte organizații internaționale relevante active pe teritoriul acestei țări; în acest context, informarea Consiliului privind discuții pe teren cu privire la prezența internațională în această țară, inclusiv Biroul Înaltului Reprezentant;

               (n)

               consilierea ÎR, după caz, cu privire la persoanele fizice sau juridice împotriva cărora s-ar putea lua măsuri restrictive având în vedere situația din BiH;

               (o)

               fără a aduce atingere lanțurilor de comandă aplicabile, oferirea de sprijin pentru a asigura o aplicare coerentă a tuturor instrumentelor Uniunii de pe teren în vederea atingerii obiectivelor politicii Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului său, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE pentru perioada 1 martie 2017-30 iunie 2018 este de 7 690 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către RSUE este deschisă fără restricții. În plus, bunurilor achiziționate de către RSUE nu li se aplică nicio regulă de origine.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   RSUE este asistat de personal specializat în vederea executării mandatului său și pentru a contribui la coerența, vizibilitatea și eficacitatea acțiunii globale a Uniunii în BiH. În limitele mandatului RSUE și ale mijloacelor financiare puse la dispoziție, RSUE răspunde de constituirea unei echipe. Echipa include experți în chestiuni de politică specifice, conform mandatului. RSUE informează cu promptitudine Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru care i-a detașat, de instituția Uniunii care i-a detașat ori, respectiv, de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului contractual internațional trebuie să fie resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru care i-a detașat sau a instituției Uniunii care i-a detașat oria SEAE, după caz, și își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului RSUE se stabilesc de comun acord cu părțile-gazdă, după caz. Statele membre și SEAE oferă tot sprijinul necesar în acest scop.
   Articolul 8
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul RSUE și cu condițiile de securitate din zona pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către zona pentru care este responsabil și în interiorul acesteia și gestionării incidentelor de securitate, inclusiv a unui plan de urgență și de evacuare;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractual angajat la nivel local, au participat, înainte de sosirea în zona pentru care este responsabil sau imediat după sosire, la cursuri adecvate de instruire în domeniul securității, pe baza clasificărilor de risc atribuite zonei respective de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea unor rapoarte scrise către Consiliu, ÎR și Comisie, cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului de executare a mandatului.

         Articolul 11
   Raportare
   RSUE transmite periodic rapoarte verbale și scrise către ÎR și COPS. De asemenea, RSUE prezintă rapoarte grupurilor de lucru ale Consiliului, după cum este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, consecvența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii misiunilor statelor membre și cu șefii delegațiilor Uniunii în regiune. Aceștia depun toate eforturile pentru a-l sprijini pe RSUE în executarea mandatului. RSUE stabilește, de asemenea, contacte strânse cu alți actori internaționali și regionali de pe teren și, în special, menține o coordonare strânsă cu Înaltul Reprezentant în BiH.
   (3)   Pentru a sprijini operațiunile Uniunii de gestionare a crizei, RSUE, împreună cu alte entități ale Uniunii prezente în zonă, îmbunătățește diseminarea și punerea în comun a informațiilor de către entitățile respective ale Uniunii, urmărind atingerea unui înalt nivel de înțelegere și apreciere comună a situației.
   Articolul 13
   Asistență în ceea ce privește plângerile
   RSUE și personalul RSUE oferă asistență pentru furnizarea elementelor necesare pentru a răspunde oricăror plângeri sau obligații care decurg din mandatele precedenților RSUE în BiH și oferă, în acest scop, asistență administrativă și acces la dosarele relevante.
   Articolul 14
   Reexaminare
   Punerea în aplicare a prezentei decizii și corelarea acesteia cu alte contribuții ale Uniunii în regiune se reexaminează periodic. RSUE prezintă Consiliului, ÎR și Comisiei, până la 30 septembrie 2017, un raport privind progresele înregistrate și până la 31 martie 2018, un raport cuprinzător privind executarea mandatului.
   Articolul 15
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 27 februarie 2017.

            Pentru Consiliu

            Președintele

         K. MIZZI

      (1)  Decizia (PESC) 2015/77 a Consiliului din 19 ianuarie 2015 de numire a Reprezentantului Special al Uniunii Europene în Bosnia și Herțegovina (JO L 13, 20.1.2015, p. 7).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: 2011/578/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Europene de Mediu aferent exercițiului financiar 2009#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene de Mediu aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/155

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Europene de Mediu aferent exercițiului financiar 2009
   (2011/578/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene de Mediu pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CEE) nr. 1210/90 al Consiliului din 7 mai 1990 privind crearea Agenției Europene de Mediu și a Rețelei europene de informare și observare pentru mediu (3), în special articolul 13,

               —

               având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0122/2011),

               1.

               acordă directorului executiv al Agenției Europene de Mediu descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 58.

      (2)  JO L 248, 16.9.2002, p. 1.

      (3)  JO L 120, 11.5.1990, p. 1.

      (4)  JO L 126, 21.5.2009, p. 13.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene de Mediu aferent exercițiului financiar 2009
      PARLAMENTUL EUROPEAN,

                  —

                  având în vedere conturile anuale finale ale Agenției Europene de Mediu pentru exercițiul financiar 2009,

                  —

                  având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2009, însoțit de răspunsurile Agenției (1),

                  —

                  având în vedere Recomandarea Consiliului din 15 februarie 2011 (05892/2011 – C7-0052/2011),

                  —

                  având în vedere articolul 276 din Tratatul CE și articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CEE) nr. 1210/90 al Consiliului din 7 mai 1990 privind crearea Agenției Europene de Mediu și a Rețelei europene de informare și observare pentru mediu (3), în special articolul 13,

                  —

                  având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (4), în special articolul 13,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0122/2011),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

                  B.

                  întrucât, la 5 mai 2010, Parlamentul a acordat directorului executiv al Agenției Europene de Mediu descărcarea de gestiune pentru execuția bugetului Agenției aferent exercițiului financiar 2008 (6), iar în rezoluția sa care însoțea decizia de descărcare de gestiune, printre altele, Parlamentul:

                              —

                              solicita Agenției să continue să prezinte periodic (din cinci în cinci ani) o evaluare externă independentă în conformitate cu Regulamentul (CEE) nr. 1210/90 de înființare a Agenției și programele de lucru adoptate de consiliul de administrație;

                              —

                              lua act de constatarea Curții de Conturi conform căreia ar fi trebuit să se organizeze o cerere de oferte pentru contractul de reamenajare a spațiilor pe care le închiriază Agenția în loc să se plătească serviciile unei societăți alese de proprietarii clădirii;

                              —

                              lua act de faptul că Agenția a pus în aplicare 9 recomandări dintre cele 27 formulate de Serviciul de Audit Intern (IAS) începând cu 2006;

                  C.

                  întrucât bugetul Agenției pentru exercițiul 2009 s-a ridicat la 39 900 000 EUR, ceea ce reprezintă o majorare de 7,1 % față de anul financiar 2008,

                  1.

                  observă că în 2009 Agenția a dispus de resurse financiare totale în valoare de 39 900 000 EUR, din care 34 560 000 EUR din subvenții din partea Uniunii;

                  2.

                  observă că majorarea de 2 800 000 EUR față de bugetul 2008 al Agenției era destinată dezvoltării a patru domenii-cheie, și anume adaptarea la schimbările climatice, evaluarea ecosistemului, consumul și producția durabile, precum și prevenirea și gestionarea catastrofelor, conform strategiei multianuale pentru 2009-2013;

         Performanță

                  3.

                  salută inițiativa Agenției de a continua să prezinte periodic o evaluare externă independentă în conformitate cu Regulamentul (CEE) nr. 1210/90 de înființare a Agenției și programele de lucru adoptate de consiliul de administrație; constată în special că viitoarea evaluare va avea loc în 2012-2013;

                  4.

                  solicită din nou Agenției să prezinte, într-un tabel care să fie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Agenției de la un exercițiu la altul;

                  5.

                  invită Agenția să abordeze cu prioritate aceste patru domenii și să depună mai multe eforturi pentru a accelera dezvoltarea lor viitoare;

                  6.

                  salută explicit Agenția ca furnizor fiabil de informații independente și sigure de mediu pentru toate instituțiile Uniunii, statele membre ale UE și organele de elaborare a politicilor;

                  7.

                  încurajează încă o dată Agenția să își continue eforturile pentru dezvoltarea în continuare a metodelor sale de comunicare pentru a atrage o acoperire media mai vastă a concluziilor sale, alimentând astfel dezbaterea publică asupra unor aspecte de mediu importante, cum ar fi schimbările climatice, biodiversitatea și gestionarea resurselor naturale; consideră că aceste măsuri pot conduce la o metodă de lucru mai transparentă și la un interes mai mare al publicului pentru activitatea Agenției;

                  8.

                  solicită Curții de Conturi să realizeze audituri ale performanței în cadrul Agenției;

         Proceduri bugetare

                  9.

                  încurajează Agenția să consolideze legătura dintre bugetul său și programul de lucru; recunoaște că, de fapt, Curtea de Conturi a consemnat utilizarea unor proceduri de elaborare a bugetului insuficient de riguroase, ceea ce a dus la un număr considerabil de transferuri bugetare care afectau majoritatea liniilor bugetare (circa 8 % din bugetul Agenției); constată, îndeosebi, că unele dintre aceste transferuri au condus la creșteri și scăderi succesive în aceleași rubrici bugetare, în timp ce unele credite nu au fost utilizate și au fost transferate la alte linii bugetare în timpul exercițiului;

                  10.

                  se declară îngrijorat de practica Agenției de a efectua transferuri pentru a suplimenta o linie bugetară cu scopul de a plăti (la 30 decembrie 2009) chiria pentru sediul Agenției datorată pentru primul trimestru 2010, dar înregistrând-o în bugetul pe 2009; subliniază că această practică a Agenției contravine principiului bugetar al anualității și că a redus suma ce trebuia rambursată Comisiei;

                  11.

                  invită Agenția să îmbunătățească, până la sfârșitul anului curent, acuratețea informațiilor furnizate de departamentele operaționale cu privire la estimarea cheltuielilor operaționale anticipate;

         Resurse umane

                  12.

                  invită Agenția să remedieze deficiențele înregistrate în procedurile de recrutare a personalului care periclitează transparența acestor proceduri; constată, în special, că serviciile Curții de Conturi consemnează următoarele deficiențe: anunțurile de posturi vacante nu specificau un număr maxim de candidați incluși pe lista de rezerve, întrebările utilizate pentru testele scrise și pentru interviu nu fuseseră decise înainte de analizarea candidaturilor, deciziile juriilor de selecție nu au fost suficient de documentate, punctajele minime pentru invitarea la interviu sau pentru înscrierea pe lista de rezervă nu au fost definite în avans, iar procesele-verbale nu erau complete;

                  13.

                  observă că au fost necesare 10 noi posturi în 2009 pentru consolidarea capacităților în domeniul evaluării ecosistemului, al consumului și producției durabile, al dezvoltării unui sistem comun de informații de mediu, precum și pentru crearea capacităților de dezvoltare a unor noi domenii de activitate în sfera adaptării la schimbările climatice și a prevenirii și gestionării catastrofelor; încurajează, în acest sens, realizarea altor îmbunătățiri în procedura de recrutare în ceea ce privește transparența, așa cum arată Curtea de Conturi;

         Audit intern

                  14.

                  ia act de declarația Agenției conform căreia încă nu au fost implementate trei recomandări dintre cele făcute de Serviciul de Audit Intern cu ocazia monitorizării aplicării recomandărilor făcute la auditul anterior; constată, îndeosebi, că acestea se referă mai ales la posturi sensibile, la controale/verificări la fața locului ale subvențiilor și ale circuitelor financiare și sunt considerate „foarte importante”;

                  15.

                  salută faptul că Agenția a inclus în raportul anual de activitate evaluarea generală a Agenției efectuată de Serviciul de Audit Intern; consideră că aceasta este o bună practică care trebuie urmată și de alte agenții;

                  16.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (7) referitoare la performanțele, gestiunea financiară și controlul agențiilor.

         (1)  JO C 338, 14.12.2010, p. 58.

         (2)  JO L 248, 16.9.2002, p. 1.

         (3)  JO L 120, 11.5.1990, p. 1.

         (4)  JO L 126, 21.5.2009, p. 13.

         (5)  JO L 357, 31.12.2002, p. 72.

         (6)  JO L 255, 25.9.2010, p. 151.

         (7)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: 2011/228/UE: Decizia Consiliului din 13 decembrie 2010 privind semnarea, în numele Uniunii, și aplicarea provizorie a Acordului dintre Uniunea Europeană și Republica Capului Verde privind anumite aspecte ale serviciilor aeriene#Acord între Uniunea Europeană și Republica Capului Verde privind anumite aspecte ale serviciilor aeriene

text:
               9.4.2011

               RO

               Jurnalul Oficial al Uniunii Europene

               L 96/1

         DECIZIA CONSILIULUI
   din 13 decembrie 2010
   privind semnarea, în numele Uniunii, și aplicarea provizorie a Acordului dintre Uniunea Europeană și Republica Capului Verde privind anumite aspecte ale serviciilor aeriene
   (2011/228/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Prin decizia din 5 iunie 2003, Consiliul a autorizat Comisia să deschidă negocieri cu țările terțe în vederea înlocuirii anumitor dispoziții din acordurile bilaterale existente cu un acord la nivelul Uniunii.

               (2)

               În numele Uniunii, Comisia a negociat cu Republica Capului Verde un acord privind anumite aspecte ale serviciilor aeriene („acordul”) în conformitate cu mecanismele și directivele din anexa la Decizia Consiliului din 5 iunie 2003.

               (3)

               Acordul ar trebui semnat și aplicat provizoriu, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, semnarea Acordului dintre Uniunea Europeană și Republica Capului Verde privind anumite aspecte ale serviciilor aeriene („acordul”), sub rezerva încheierii acestuia.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii, sub rezerva încheierii acestuia.
   Articolul 3
   Până la intrarea sa în vigoare, acordul se aplică cu titlu provizoriu, începând cu prima zi a primei luni următoare datei la care părțile și-au notificat reciproc îndeplinirea procedurilor necesare în acest scop (1).
   Articolul 4
   Președintele Consiliului este autorizat să efectueze notificarea prevăzută la articolul 8 alineatul (2) din acord.
   Articolul 5
   Prezenta decizie intră în vigoare la data adoptării sale.

      Adoptată la Bruxelles, 13 decembrie 2010.

            Pentru Consiliu

            Președintele

         K. PEETERS

      (1)  Data începând cu care acordul se aplică cu titlu provizoriu urmează să fie publicată în Jurnalul Oficial al Uniunii Europene de către Secretariatul General al Consiliului.

      ACORD
      între Uniunea Europeană și Republica Capului Verde privind anumite aspecte ale serviciilor aeriene
      UNIUNEA EUROPEANĂ, denumită în continuare „Uniunea”,
      pe de o parte, și
      REPUBLICA CAPULUI VERDE, denumită în continuare „Capul Verde”,
      pe de altă parte,
      denumite în continuare „părțile”,
      CONSTATÂND că acordurile bilaterale privind serviciile aeriene, încheiate între mai multe state membre ale Uniunii și Capul Verde, conțin dispoziții care contravin legislației Uniunii,
      CONSTATÂND că Uniunea Europeană are competență exclusivă în ceea ce privește mai multe aspecte care pot fi reglementate prin acorduri bilaterale privind serviciile aeriene, încheiate între statele membre ale Uniunii și țări terțe,
      CONSTATÂND că, în temeiul legislației Uniunii, transportatorii aerieni din Uniune stabiliți într-un stat membru din Uniune beneficiază de dreptul de acces nediscriminatoriu la rutele aeriene dintre statele membre ale Uniunii și țări terțe,
      AVÂND ÎN VEDERE acordurile dintre Uniune și anumite țări terțe, care prevăd, pentru resortisanții țărilor terțe respective, posibilitatea de a deveni proprietari ai unor transportatori aerieni titulari ai unei licențe acordate în conformitate cu legislația Uniunii,
      RECUNOSCÂND faptul că anumite dispoziții din acordurile bilaterale privind serviciile aeriene dintre statele membre ale Uniunii și Capul Verde, care contravin legislației Uniunii, trebuie să devină conforme cu aceasta în vederea stabilirii unui temei juridic solid pentru serviciile aeriene dintre Uniune și Capul Verde, precum și pentru a menține continuitatea respectivelor servicii aeriene,
      RECUNOSCÂND că la încheierea acordurilor privind serviciile aeriene de către guvernul Republicii Capului Verde cu state care nu sunt membre ale Uniunii, Capul Verde își pune în aplicare propriile politici și norme în domeniul proprietății și controlului transportatorilor aerieni,
      CONSTATÂND că, în temeiul legislației Uniunii, transportatorii aerieni din Uniune nu pot, în principiu, să încheie acorduri care ar putea afecta schimburile comerciale dintre statele membre ale Uniunii și care au drept obiect sau efect împiedicarea, restricționarea sau denaturarea concurenței,
      RECUNOSCÂND că dispozițiile acordurilor bilaterale privind serviciile aeriene încheiate între statele membre ale Uniunii și Capul Verde, care: (i) solicită sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni pe rutele respective; sau (ii) întăresc efectele unor astfel de acorduri, decizii sau practici concertate; sau care (iii) deleagă transportatorilor aerieni sau altor operatori economici privați responsabilitatea de a lua măsuri care împiedică, denaturează sau restricționează concurența dintre transportatorii aerieni pe rutele relevante, ar putea face ca normele în materie de concurență aplicabile întreprinderilor să devină ineficiente,
      CONSTATÂND că, în cadrul acestui acord, Uniunea nu are drept obiectiv mărirea volumului total al traficului aerian dintre Uniune și Capul Verde, afectarea echilibrului dintre transportatorii aerieni din Uniune și cei din Capul Verde sau negocierea de modificări ale dispozițiilor privind drepturile de trafic din acordurile bilaterale existente privind serviciile aeriene,
      CONVIN DUPĂ CUM URMEAZĂ:
      Articolul 1
      Dispoziții generale
      (1)   În sensul prezentului acord, „state membre” înseamnă statele membre ale Uniunii Europene; „tratate UE” înseamnă Tratatul privind Uniunea Europeană și Tratatul privind funcționarea Uniunii Europene, „parte” înseamnă o parte contractantă la prezentul acord; „transportator aerian” înseamnă și companie aeriană; „teritoriul Uniunii” înseamnă teritoriile statelor membre cărora li se aplică tratatele UE.
      (2)   În fiecare dintre acordurile enumerate în anexa 1, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre.
      (3)   În fiecare dintre acordurile enumerate în anexa 1, trimiterile la transportatorii aerieni sau la companiile aeriene din statul membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
      Articolul 2
      Desemnare, autorizare și revocare
      (1)   Dispozițiile de la alineatele (2)-(4) din prezentul articol prevalează asupra dispozițiilor echivalente din articolele enumerate în anexa 2 literele (a) și (b) în ceea ce privește desemnarea unui transportator aerian și licențele și permisele care i se acordă.
      (2)   La primirea unei desemnări făcute de un stat membru, Capul Verde acordă licențele și permisele adecvate într-un termen procedural minim, cu următoarele condiții:

                  (a)

                  transportatorul aerian să fie stabilit, în temeiul tratatelor UE, pe teritoriul statului membru care a efectuat desemnarea și să dețină o licență de operare valabilă în conformitate cu legislația Uniunii;

                  (b)

                  statul membru care a eliberat certificatul de operator aerian să exercite și să mențină un control reglementar efectiv al transportatorului aerian, iar autoritatea aeronautică competentă să fie identificată clar în desemnare; și

                  (c)

                  transportatorul aerian se află, în mod direct sau prin intermediul unui acționariat majoritar, în proprietatea și sub controlul efectiv al unui stat membru și/sau al resortisanților statelor membre și/sau al altor state enumerate în anexa 3 și/sau al resortisanților acestor alte state.

            (3)   Capul Verde poate refuza, revoca, suspenda sau limita autorizațiile sau permisele unui transportator aerian desemnat de un stat membru, în cazul în care:

                  (a)

                  transportatorul aerian nu este stabilit, în temeiul tratatelor UE, pe teritoriul statului membru care a efectuat desemnarea sau nu deține o licență de operare valabilă în conformitate cu legislația Uniunii; sau

                  (b)

                  statul membru care a eliberat certificatul de operator aerian nu exercită sau nu menține un control reglementar efectiv al transportatorului aerian sau autoritatea aeronautică competentă nu este identificată în mod clar în desemnare; sau

                  (c)

                  transportatorul aerian nu este deținut, în mod direct sau prin intermediul unui acționariat majoritar, sau nu este controlat efectiv de state membre și/sau resortisanți ai statelor membre și/sau de alte state enumerate în anexa 3 și/sau de resortisanți ai acestor alte state.

            (4)   În exercitarea drepturilor care îi revin în temeiul alineatului (3) din prezentul articol, Capul Verde nu face nicio discriminare între transportatorii aerieni din statele membre pe motive de naționalitate.
      Articolul 3
      Siguranță
      (1)   Dispozițiile alineatului (2) din prezentul articol completează dispozițiile corespondente din articolele enumerate în anexa 2 litera (c).
      (2)   Atunci când un stat membru a desemnat un transportator aerian al cărui control reglementar este exercitat și menținut de către un alt stat membru, drepturile Capului Verde în temeiul dispozițiilor privind siguranța cuprinse în acordul încheiat între statul membru care a desemnat transportatorul aerian și Capul Verde se aplică în mod identic în ceea ce privește adoptarea, exercitarea sau menținerea normelor de siguranță de către celălalt stat membru, precum și în ceea ce privește autorizația de operare a respectivului transportator aerian.
      Articolul 4
      Impozitarea carburantului pentru aviație
      (1)   Dispozițiile alineatului (2) din prezentul articol completează dispozițiile corespondente ale articolelor enumerate în anexa 2 litera (d).
      (2)   Prin derogare de la orice alte dispoziții contrare, nicio dispoziție din vreunul dintre acordurile enumerate în anexa 2 litera (d) nu împiedică un stat membru să aplice în mod nediscriminatoriu impozite, prelevări, drepturi, taxe sau redevențe pe carburantul furnizat pe teritoriul său, destinat utilizării de către o aeronavă a unui transportator aerian desemnat de Capul Verde care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.
      Articolul 5
      Compatibilitatea cu regulile în materie de concurență
      (1)   Sub rezerva oricăror alte dispoziții contrare, nicio dispoziție din vreunul dintre acordurile enumerate în anexa 1: (i) nu impune și nu favorizează adoptarea de acorduri între întreprinderi, decizii ale asociațiilor de întreprinderi sau practici concertate care împiedică sau denaturează concurența; (ii) nu consolidează efectele unor astfel de acorduri, decizii sau practici concertate; și (iii) nu deleagă unor operatori economici privați responsabilitatea de a lua măsuri care împiedică, denaturează sau restricționează concurența.
      (2)   Dispozițiile acordurilor enumerate în anexa 1 care sunt incompatibile cu alineatul (1) din prezentul articol nu se aplică.
      Articolul 6
      Anexe la acord
      Anexele la prezentul acord constituie parte integrantă din acesta.
      Articolul 7
      Revizuire sau modificare
      Părțile pot oricând revizui sau modifica de comun acord prezentul acord.
      Articolul 8
      Intrare în vigoare și aplicare provizorie
      (1)   Prezentul acord intră în vigoare la data la care părțile și-au notificat reciproc, în scris, îndeplinirea procedurilor interne respective necesare în acest scop.
      (2)   Prin derogare de la alineatul (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.
      (3)   Prezentul acord se aplică tuturor acordurilor și înțelegerilor enumerate în anexa 1, inclusiv celor care, la data semnării prezentului acord, nu au intrat încă în vigoare și nu sunt aplicate cu titlu provizoriu.
      Articolul 9
      Încetarea acordului
      (1)   Încetarea unuia dintre acordurile enumerate în anexa 1 conduce la încetarea simultană a tuturor dispozițiilor prezentului acord care se referă la respectivul acord menționat în anexa 1.
      (2)   Încetarea tuturor acordurilor enumerate în anexa 1 conduce la încetarea simultană a prezentului acord.

         DREPT PENTRU CARE, subsemnații, autorizați în mod corespunzător, semnează prezentul acord.
         Încheiat în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, toate textele fiind egal autentice.
         Съставено в Брюксел на двадесет и трети март две хиляди и единадесета година.
         Hecho en Bruselas, el veintitrés de marzo de dos mil once.
         V Bruselu dne dvacátého třetího března dva tisíce jedenáct.
         Udfærdiget i Bruxelles den treogtyvende marts to tusind og elleve.
         Geschehen zu Brüssel am dreiundzwanzigsten März zweitausendelf.
         Kahe tuhande üheteistkümnenda aasta märtsikuu kahekümne kolmandal päeval Brüsselis.
         Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
         Done at Brussels on the twenty-third day of March in the year two thousand and eleven.
         Fait à Bruxelles, le vingt-trois mars deux mille onze.
         Fatto a Bruxelles, addì ventitré marzo duemilaundici.
         Briselē, divi tūkstoši vienpadsmitā gada divdesmit trešajā martā.
         Priimta du tūkstančiai vienuoliktų metų kovo dvidešimt trečią dieną Briuselyje.
         Kelt Brüsszelben, a kétezer-tizenegyedik év március huszonharmadik napján.
         Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
         Gedaan te Brussel, de drieëntwintigste maart tweeduizend elf.
         Sporządzono w Brukseli dnia dwudziestego trzeciego marca roku dwa tysiące jedenastego.
         Feito em Bruxelas, em vinte e três de Março de dois mil e onze.
         Întocmit la Bruxelles, la douăzeci și trei martie două mii unsprezece.
         V Bruseli dňa dvadsiateho tretieho marca dvetisícjedenásť.
         V Bruslju, dne triindvajsetega marca leta dva tisoč enajst.
         Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
         Som skedde i Bryssel den tjugotredje mars tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Кабо Верде
            Por la República de Cabo Verde
            Za Kapverdskou republiku
            For Republikken Kap Verde
            Für die Republik Kap Verde
            Cabo Verde Vabariigi nimel
            Για τη Δημοκρατία του Πράσινου Ακρωτηρίου
            For the Republic of Cape Verde
            Pour la République du Cap-Vert
            Per la Repubblica del Capo Verde
            Kaboverdes Republikas vārdā –
            Žaliojo Kyšulio Respublikos vardu
            A Zöld-foki Köztársaság részéről
            Għar-Repubblika Tal-Kap Verde
            Voor de Republiek Kaapverdië
            W imieniu Republiki Zielonego Przylądka
            Pela República de Cabo Verde
            Pentru Republica Capului Verde
            Za Kapverdskú republiku
            Za Republiko Zelenortski otoki
            Kap Verden tasavallan puolesta
            För Republiken Kap Verde

         ANEXA 1

            LISTA ACORDURILOR MENȚIONATE LA ARTICOLUL 1 DIN PREZENTUL ACORD

                     (a)

                     Acorduri privind serviciile aeriene între Capul Verde și statele membre care, la data semnării prezentului acord, au fost încheiate, semnate și/sau fac obiectul unei aplicări provizorii:

                                 —

                                 Acordul privind transportul aerian între Guvernul Regatului Belgiei și Guvernul Republicii Capului Verde, semnat la Bruxelles la 22 iunie 1998, denumit în continuare „Acordul Capul Verde-Belgia” în anexa 2;

                                 —

                                 Acordul privind transportul aerian dintre Guvernul Republicii Federale Germania și Guvernul Republicii Capului Verde, semnat la Berlin la 19 iunie 2001, denumit în continuare „Acordul Capul Verde-Germania” în anexa 2;

                                 —

                                 Acordul privind serviciile aeriene între Guvernul Republicii Italiene și Guvernul Republicii Capului Verde, semnat la Praia la 7 iulie 1998, denumit în continuare „Acordul Capul Verde-Italia” în anexa 2;

                                 —

                                 Acordul privind serviciile aeriene dintre Guvernul Regatului Țărilor de Jos și Guvernul Republicii Capului Verde, semnat la Haga la 21 decembrie 1988, denumit în continuare „Acordul Capul Verde-Țările de Jos” în anexa 2;

                                 —

                                 Acordul privind transportul aerian dintre Republica Portugheză și Republica Capului Verde, semnat la Cidade da Praia la 30 martie 2004, denumit în continuare „Acordul Capul Verde-Portugalia” în anexa 2;

                                 —

                                 Acordul dintre Guvernul Republicii Socialiste România și Guvernul Republicii Capului Verde privind serviciile aeriene, semnat la București la 31 august 1983, denumit în continuare „Acordul Capul Verde-România” în anexa 2;

                                 —

                                 Acordul privind serviciile aeriene dintre Regatul Spaniei și Republica Capului Verde, semnat la Madrid la 19 septembrie 2002, denumit în continuare „Acordul Capul Verde-Spania” în anexa 2;

                                 —

                                 Acordul privind serviciile aeriene dintre Guvernul Regatului Unit al Marii Britanii și Irlandei de Nord și Guvernul Republicii Capului Verde, semnat la Praia la 9 ianuarie 2007, denumit în continuare „Acordul Capul Verde-Regatul Unit” în anexa 2.

                     (b)

                     Acorduri privind serviciile aeriene și alte înțelegeri parafate sau semnate între Capul Verde și statele membre care, la data semnării prezentului acord, nu au intrat încă în vigoare și nu fac obiectul unei aplicări provizorii.

         ANEXA 2

            LISTA ARTICOLELOR DIN ACORDURILE ENUMERATE ÎN ANEXA 1 ȘI MENȚIONATE LA ARTICOLELE 2-4 DIN PREZENTUL ACORD

                     (a)

                     Desemnare:

                                 —

                                 Articolul 3 din Acordul Capul Verde-Belgia;

                                 —

                                 Articolul 3 alineatul (4) din Acordul Capul Verde-Germania;

                                 —

                                 Articolul 4 din Acordul Capul Verde-Italia;

                                 —

                                 Articolul 3 din Acordul Capul Verde-Țările de Jos;

                                 —

                                 Articolul 3 din Acordul Capul Verde-România;

                                 —

                                 Articolul 3 din Acordul Capul Verde-Spania.

                     (b)

                     Refuzul, revocarea, suspendarea sau limitarea autorizațiilor sau a permiselor:

                                 —

                                 Articolul 5 din Acordul Capul Verde-Belgia;

                                 —

                                 Articolele 3 alineatul (4) și articolul 4 din Acordul Capul Verde-Germania;

                                 —

                                 Articolele 4 și 5 din Acordul Capul Verde-Italia;

                                 —

                                 Articolele 3 și 4 din Acordul Capul Verde-Țările de Jos;

                                 —

                                 Articolul 4 din Acordul Capul Verde-România;

                                 —

                                 Articolul 4 din Acordul Capul Verde-Spania.

                     (c)

                     Siguranță:

                                 —

                                 Articolul 12 din Acordul Capul Verde-Germania;

                                 —

                                 Articolul 10 din Acordul Capul Verde-Italia;

                                 —

                                 Articolul 15 din Acordul Capul Verde-Portugalia;

                                 —

                                 Articolul 9 din Acordul Capul Verde-România;

                                 —

                                 Articolul 13 din Acordul Capul Verde-Spania.

                     (d)

                     Impozitarea carburanților pentru aviație:

                                 —

                                 Articolul 10 din Acordul Capul Verde-Belgia;

                                 —

                                 Articolul 6 din Acordul Capul Verde-Germania;

                                 —

                                 Articolul 6 din Acordul Capul Verde-Italia;

                                 —

                                 Articolul 6 din Acordul Capul Verde-Țările de Jos;

                                 —

                                 Articolul 11 din Acordul Capul Verde-România;

                                 —

                                 Articolul 5 din Acordul Capul Verde-Spania.

         ANEXA 3

            LISTA CELORLALTE STATE MENȚIONATE LA ARTICOLUL 2 DIN PREZENTUL ACORD

                     (a)

                     Republica Islanda (în temeiul Acordului privind Spațiul Economic European);

                     (b)

                     Principatul Liechtenstein (în cadrul Acordului privind Spațiul Economic European);

                     (c)

                     Regatul Norvegiei (în temeiul Acordului privind Spațiul Economic European);

                     (d)

                     Confederația Elvețiană (în cadrul Acordului privind transporturile aeriene dintre Comunitatea Europeană și Confederația Elvețiană).